b'\n_START_ARTICLE_\nAuderghem\n_START_SECTION_\nPovijest\n_START_PARAGRAPH_\nTri \xc5\xa1umska sela (Auderghem, Watermael i Boitsfort) postoje zajedno ve\xc4\x87 stolje\xc4\x87ima. Godine 1794., revolucionarni vojnici odlu\xc4\x8duju odvojiti ova tri mjesta kako bi stvorili tri posebne op\xc4\x87ine. Godine 1811., Napoleon carskim proglasom spaja ova mjesta u jednu upravnu jedinicu. Ipak, Auderghem je kasnije povu\xc4\x8den iz ove odluke, tako da su spojeni ostali Watermael-Boitsfort (Watermaal-Bosvoorde). Auderghem je postao nezavisna op\xc4\x87ina 1863., sa samo 1600 stanovnika._NEWLINE_Izgradnjom \xc5\xbeeljezni\xc4\x8dke veze izme\xc4\x91u Bruxellesa i Tervurena, te izgradnjom Boulevarda du Souveraina tj. Vorstlaana, op\xc4\x87ina je brzo modernizirana, a broj stanovnika je naglo porastao. Do kraja prvog svjetskog rata ovdje je \xc5\xbeivjelo 8000 stanovnika. Godine 1956., u dvorcu Val-Duchesse (Kasteel van Hertoginnedal) odvila se konferencija u kojoj su pripremljeni Rimski ugovori i temelji EEZ-a i Euratoma.'